problémy s menštruáciou
Dobrý deň je normálne že som mala 11dni menštruáciu? a takú nepravidelnú raz mi išla raz nie ked som sa utrela na wc tak tam boli také kvapky nazvime  to špinenie takto som to mala 11 dní raz som mala menštruáciu raz nie
Dobrý deň,
ďakujeme za Vašu otázku.
Priemerná dĺžka menštruačného cyklu je približne 28 - 35 dní a menštruačné krvácanie zvyčajne trvá od 3 do 7 dní. Medzi najčastejšie príčiny, ktoré môžu spôsobiť nepravidelnosť menštruačného cyklu patria výkyvy hmotnosti, obezita, problémy so štítnou žľazou, zvýšené množstvo prolaktínu v krvi, syndróm polycystických vaječníkov, niektoré lieky, stres, nekontrolovaná cukrovka, akútne prebiehajúce ochorenie, chýbajúca ovulácia, puberta, menopauza, tehotenstvo a i.
Ak menštruačné krvácanie trvá viac ako 7 dní, je nezvyčajne silné alebo slabé, odporúčam vyšetrenie u gynekológa.
Prajem pekný zvyšok dňa.
S pozdravom
Mgr. Emma Halás Haluščíková